techiaith/cofnodycynulliad_en-cy huggingface dataset:
English: Through no fault of their own, they are facing huge insurance costs, service charges and bills to deal with the cladding issue, as well as having to deal with the mental strain of knowing that they live in an unsafe building and cannot move. Put yourself in their position, Minister; imagine what it must feel like lying in bed at night worrying about crippling financial costs, and more than that, the safety of their own family. The residents feel like forgotten communities, despite the fact that many of them can look out of their windows onto our Senedd. They feel forgotten and they are waiting for Governments of both colours, blue and red, to give them the help they need. Shelter Cymru says that no resident should have to pay for faults not of their own making, and I agree with them 100 per cent. These residents should not be paying for the faults of others. What assessment, Minister, has the Welsh Government made of the money needed to ensure fire safety and the safety of these high-rise buildings?
Welsh: Heb fod unrhyw fai arnynt hwy eu hunain, maent yn wynebu costau yswiriant enfawr, taliadau gwasanaeth a biliau i ymdrin â phroblem cladin, yn ogystal â gorfod ymdopi â'r straen feddyliol o wybod eu bod yn byw mewn adeilad anniogel ac na allant symud. Rhowch eich hun yn eu sefyllfa hwy, Weinidog; dychmygwch sut deimlad yw gorwedd yn y gwely yn y nos yn poeni am gostau ariannol parlysol, a mwy na hynny, am ddiogelwch eu teulu eu hunain. Mae'r preswylwyr yn teimlo fel cymunedau sydd wedi eu hanghofio, er bod llawer ohonynt yn gallu edrych allan drwy eu ffenestri ar ein Senedd. Maent yn teimlo eu bod wedi eu hanghofio ac maent yn aros i Lywodraethau o'r ddau liw, yn las ac yn goch, roi'r cymorth y maent ei angen iddynt. Dywed Shelter Cymru na ddylai unrhyw breswylydd orfod talu am ddiffygion nad ydynt wedi'u creu eu hunain, ac rwy'n cytuno 100 y cant. Ni ddylai'r preswylwyr hyn dalu am ddiffygion pobl eraill. Weinidog, pa asesiad y mae Llywodraeth Cymru wedi'i wneud o'r arian sydd ei angen i sicrhau diogelwch tân a diogelwch yr adeiladau uchel hyn?
English: Because this year's funding is by not adequate by a long way. The work so far is very slow, and the costs so far do not count the costs of hiring scaffolding, hiring hoists and so forth, never mind the cost of the cladding itself. How will the Minister be able to assure us and assure the residents of those flats that that work will be completed as soon as possible? The Grenfell tragedy has brought a lot of things into this sphere, not only the safety of the way that we design, build and manage high-rise residential buildings, but also the way in which we listen to and, more importantly, respect the people who call those buildings home. We must acknowledge the tremendous pressure that many of those people are under. They have many questions that the Minister has to address as soon as possible, and here are a few of them.
Welsh: Oherwydd dyw'r cyllid eleni ddim yn ddigonol o bell ffordd. Mae'r gwaith hyd yn hyn yn araf iawn, a dyw'r gwaith, dyw'r costau hyd yn hyn, ddim yn cyfrif costau llogi scaffolding, llogi hoists ac ati, heb sôn am gost y cladin ei hun. Sut y bydd y Gweinidog yn gallu ein sicrhau ni a sicrhau trigolion y fflatiau fod y gwaith yn mynd i gael ei gwblhau cyn gynted â phosib? Mae trychineb Grenfell wedi dod â lot o bethau i'r fei, nid yn unig diogelwch y ffordd rŷm ni'n dylunio, adeiladu a rheoli adeiladau preswyl, ond hefyd y ffordd rŷm ni'n gwrando ar ac, yn bwysicach fyth, yn parchu'r bobl sy'n galw'r adeiladau yna yn gartref. Mae'n rhaid inni werthfawrogi'r pwysau aruthrol mae'r bobl yma oddi tano. Mae ganddynt lawer o gwestiynau y mae'n rhaid i'r Gweinidog eu hateb cyn gynted â phosibl, a dyma ychydig ohonyn nhw.
English: Diolch, Dirprwy Lywydd. Firstly, let me sincerely thank Plaid Cymru, and Siân Gwenllian, in whose name it is, for tabling this very important debate so early in the Senedd term. I'm sure you've noticed that we have not amended the motion that you put forward. We didn't do that because we agree there is a housing crisis. Senedd Members will have seen our programme for government published earlier this week. It is very clear about our commitment to be ambitious and radical, to take action and tackle challenges head on, and to improve the lives of everyone across Wales.
Welsh: Diolch, Ddirprwy Lywydd. Yn gyntaf, gadewch imi ddiolch yn ddiffuant i Blaid Cymru, a Siân Gwenllian, y gwnaed y cynnig yn ei henw, am gyflwyno'r ddadl bwysig hon mor gynnar yn nhymor y Senedd. Rwy'n siŵr eich bod wedi sylwi nad ydym wedi diwygio'r cynnig a gyflwynwyd gennych. Ni wnaethom hynny oherwydd ein bod yn cytuno bod yna argyfwng tai. Bydd yr Aelodau o'r Senedd wedi gweld cyhoeddi ein rhaglen lywodraethu yn gynharach yr wythnos hon. Mae'n glir iawn ynglŷn â'n hymrwymiad i fod yn uchelgeisiol ac yn radical, i weithredu ac i fynd i'r afael â heriau yn uniongyrchol, ac i wella bywydau pawb ledled Cymru.
English: Will the Minister come to her conclusion now, please?
Welsh: A wnaiff y Gweinidog ddod i ben yn awr, os gwelwch yn dda?
English: - one more sentence - we will always put collaboration ahead of competition. I ask Members to reject the amendment tabled by Darren Millar, but I will willingly work with Members across the Senedd to effect those ends. Diolch.
Welsh: - un frawddeg arall - byddwn bob amser yn rhoi cydweithio o flaen cystadleuaeth. Gofynnaf i'r Aelodau wrthod y gwelliant a gyflwynwyd gan Darren Millar, ond rwy'n fodlon gweithio gydag Aelodau ar draws y Senedd i wireddu'r dibenion hynny. Diolch.
English: Thank you very much. I just wanted to pick up on a couple of things. One is that I absolutely agree with the Minister that everybody needs to have a decent place that they can call home, and that is so much more refreshing than the language used by, for example, James Evans, talking about the housing ladder. I was even more astonished to see it in the Shelter Cymru briefing, talking about the property ladder. One of the biggest problems we have in our economy is the perverse incentives to invest spare capital into bricks and mortar, rather than productive activity. We need to, somehow, change the way in which homes are regarded. One way is to look at abolishing capital gains tax relief on first homes, but that might, obviously, have other perverse incentives. But, we certainly need to look at homes, rather than housing as an investment.
Welsh: Diolch yn fawr iawn. Roeddwn i eisiau codi ychydig o bethau. Un ohonynt yw fy mod yn cytuno'n llwyr â'r Gweinidog fod angen i bawb gael lle gweddus y gallant ei alw'n gartref, ac mae hynny gymaint yn fwy braf na'r iaith a ddefnyddir gan James Evans, er enghraifft, sy'n sôn am yr ysgol dai. Cefais fy syfrdanu'n fwy byth o'i weld yn sesiwn friffio Shelter Cymru, sy'n sôn am yr ysgol eiddo. Un o'r problemau mwyaf sydd gennym yn ein heconomi yw'r cymhellion negyddol i fuddsoddi cyfalaf dros ben mewn brics a morter yn hytrach na gweithgaredd cynhyrchiol. Rywsut, mae angen inni newid y ffordd o feddwl am gartrefi. Un ffordd yw edrych ar ddiddymu rhyddhad treth ar enillion cyfalaf ar gartrefi cyntaf, ond gallai hynny arwain, yn amlwg, at gymhellion negyddol eraill. Ond yn sicr mae angen inni edrych ar gartrefi, yn hytrach na thai fel buddsoddiad.
English: Did I hear one? No.
Welsh: A glywais i un? Naddo.
English: No. The motion is therefore agreed in accordance with Standing Order 12.36.
Welsh: Nac oes. Felly, derbynnir y cynnig yn unol â Rheol Sefydlog 12.36.
English: In accordance with Standing Order 12.18, I will suspend the meeting temporarily before proceeding to voting time.
Welsh: Ocê. Yn unol â Rheol Sefydlog 12.18, byddaf yn atal y cyfarfod dros dro cyn symud i gyfnod pleidleisio.
English: Welcome back, and we're now going to the vote on the Welsh Conservatives' debate, and I call for a vote on the motion, tabled in the name of Darren Millar. If the proposal is not agreed, we will then vote on the amendments tabled to the motion. Open the vote. Close the vote. In favour 16, no abstentions, 40 against. Therefore, the motion is not agreed.
Welsh: Croeso nôl, a symudwn yn awr at y bleidlais ar ddadl y Ceidwadwyr Cymreig, a galwaf am bleidlais ar y cynnig a gyflwynwyd yn enw Darren Millar. Os gwrthodir y cynnig, byddwn yn pleidleisio wedyn ar y gwelliannau a gyflwynwyd i'r cynnig. Agor y bleidlais. Cau'r bleidlais. O blaid 16, neb yn ymatal, 40 yn erbyn. Felly, gwrthodwyd y cynnig.
English: We move to amendment 1. If amendment 1 is agreed, amendments 2 and 3 will be deselected. Therefore, I call for a vote on amendment 1, tabled in the name of Lesley Griffiths. Open the vote. Close the vote. In favour 29, 15 abstentions and 12 against. Therefore, amendment 1 is agreed.
Welsh: Symudwn at welliant 1. Os derbynnir gwelliant 1, caiff gwelliannau 2 a 3 eu dad-ddethol. Felly, galwaf am bleidlais ar welliant 1 a gyflwynwyd yn enw Lesley Griffiths. Agor y bleidlais. Cau'r bleidlais. O blaid 29, roedd 15 yn ymatal a 12 yn erbyn. Felly, derbynnir gwelliant 1.
English: Therefore, amendments 2 and 3 are deselected.
Welsh: Felly, mae gwelliannau 2 a 3 yn cael eu dad-ddethol.
English: Open the vote. Close the vote. In favour 42, 14 abstentions, none against. Therefore, the motion as amended is agreed.
Welsh: Agor y bleidlais. Cau'r bleidlais. O blaid 42, roedd 14 yn ymatal, neb yn erbyn. Felly, derbynnir y cynnig fel y'i diwygiwyd.
English: And that brings us to the end of the proceedings for the day. Thank you very much, have a safe journey home, and enjoy the football.
Welsh: A daw hynny â ni at ddiwedd y trafodion am heddiw. Diolch yn fawr iawn, siwrnai ddiogel i chi, a mwynhewch y pêl-droed.
English: Welcome to this Plenary session. Before we begin, I want to set out a few points. [ Interruption.] If I can have some silence from Plaid Cymru, I'll continue. This meeting will be held in hybrid format, with some Members in the Senedd Chamber and others joining by video-conference. All Members participating in Senedd proceedings, wherever they may be, will be treated equally. A Plenary meeting held using video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are set out on your agenda. And I would remind Members that Standing Orders relating to order in Plenary meetings apply to this meeting, and apply equally to Members in the Chamber and to those joining virtually.
Welsh: Prynhawn da. Croeso, bawb, i'r Cyfarfod Llawn. Cyn i ni ddechrau, dwi angen nodi ychydig o bwyntiau. [ Torri ar draws.] Os caf i ychydig o dawelwch gan Blaid Cymru, fe gaf i gario mlaen. Cynhelir y cyfarfod hwn ar ffurf hybrid, gyda rhai Aelodau yn Siambr y Senedd ac eraill yn ymuno drwy gyswllt fideo. Bydd yr holl Aelodau sy'n cymryd rhan yn nhrafodion y Senedd, ble bynnag y bônt, yn cael eu trin yn gyfartal. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer y Cyfarfod Llawn heddiw, ac mae'r rheini wedi'u nodi ar eich agenda chi. A dwi eisiau atgoffa'r Aelodau fod y Rheolau Sefydlog sy'n ymwneud â threfn yn y Cyfarfod Llawn yn berthnasol i'r cyfarfod yma, ac yr un mor berthnasol i bawb sydd ar Zoom ag i'r rhai sy'n Aelodau yn y Siambr.
English: The first item is questions to the First Minister, and the first question is from Hefin David.
Welsh: Felly, yr eitem gyntaf yw'r cwestiynau i'r Prif Weinidog, ac mae'r cwestiwn cyntaf gan Hefin David.
English: I thank the Member, Llywydd, for that question. Restrictions in south-east Wales continue to reflect the state of the public health challenge provided by coronavirus. The delta variant is now the dominant form across south-east Wales. Prioritising the hard-won freedoms of recent months will be the task of the weeks ahead.
Welsh: Diolchaf i'r Aelod, Llywydd, am y cwestiwn yna. Mae cyfyngiadau yn y de-ddwyrain yn parhau i adlewyrchu cyflwr yr her iechyd cyhoeddus yn sgil y coronafeirws. Yr amrywiolyn delta yw'r ffurf amlycaf bellach ar draws y de-ddwyrain. Tasg yr wythnosau i ddod fydd blaenoriaethu rhyddid y misoedd diwethaf yr ydym ni wedi gweithio'n galed i'w gyflawni.
English: I've had a Facebook question from Rhian Jay, who raises the issue of the NHS vaccination app, and what she says is: 'Is there any idea of when the Welsh NHS vaccination app will launch please? I'm attending an event where I need proof of having had both vaccinations. Having raised it with the health board, they said that you can apply for a certificate in writing or by phone, and you can receive a certificate, but in England you can receive the vaccination through the app.' Rhian says that she rang this morning requesting a certificate, but it's her feeling that it's archaic and slow compared to the process in England, and her question is when will we see the app in Wales. The Welsh Government said that they would be roughly four weeks behind England before it's launched, but that's about now. So, please can we have an update on that?
Welsh: Rwyf i wedi cael cwestiwn trwy Facebook gan Rhian Jay, sy'n codi'r mater ynghylch ap brechu'r GIG, a'r hyn y mae'n ei ddweud yw: 'A oes unrhyw syniad o bryd y bydd ap brechu GIG Cymru yn cael ei lansio os gwelwch yn dda? Rwy'n mynd i ddigwyddiad lle mae angen prawf arna i fy mod i wedi cael y ddau frechiad. Ar ôl codi hyn gyda'r bwrdd iechyd, fe wnaethon nhw ddweud y gallwch chi wneud cais am dystysgrif yn ysgrifenedig neu dros y ffôn, ac fe allwch gael tystysgrif, ond yn Lloegr gallwch chi gael y brechiad drwy'r ap.' Dywed Rhian ei bod hi wedi ffonio fore heddiw yn gofyn am dystysgrif, ond ei barn hi yw ei bod yn broses hynaflyd ac araf o'i chymharu â'r broses yn Lloegr, a'i chwestiwn hi yw pryd byddwn ni'n gweld yr ap yng Nghymru. Dywedodd Llywodraeth Cymru y bydden nhw ryw pedair wythnos y tu ôl i Loegr cyn ei lansio, ond mae hynny tua nawr. Felly, a gawn ni'r wybodaeth ddiweddaraf am hynny os gwelwch yn dda?
English: Thank you, Llywydd. Well, it is true that, for technical reasons largely connected to the reconfiguration of the English solution to meet Welsh requirements, it was not possible to launch the app in Wales at the same time as it was launched in NHS England. I don't agree that the solution that has been in place in Wales in the last four weeks is archaic. Over 10,000 people have received certificates through that way of doing things, and it's due to the very hard work of the team in the Swansea bay health board that that's been possible. Once the English system manages to do its job, and to make access for Welsh people available to it, I'm afraid, Llywydd it will not be available in Welsh. Despite repeated requests to the UK Government to respect the law here in Wales, they tell us they won't be able to do that for several more months, but, within the next few days, we do anticipate that it will be possible for Welsh citizens to use the same solution, albeit it not via the app but via a website portal. The journey thereafter will be identical to the app and Welsh people will be able to use it in real time in the way that the English system has been available in England since 17 May.
Welsh: Diolch, Llywydd. Wel, mae'n wir, am resymau technegol sy'n ymwneud yn bennaf ag ad-drefnu'r ateb yn Lloegr i fodloni gofynion Cymru, nad oedd yn bosibl lansio'r ap yng Nghymru ar yr un pryd ag y cafodd ei lansio yn GIG Lloegr. Nid wyf i'n cytuno bod yr ateb sydd wedi bod ar waith yng Nghymru yn ystod y pedair wythnos diwethaf yn hynaflyd. Mae dros 10,000 o bobl wedi cael tystysgrifau drwy'r ffordd honno o wneud pethau, ac o ganlyniad i waith caled iawn y tîm ym mwrdd iechyd bae Abertawe y mae hynny wedi bod yn bosibl. Pan fydd system Lloegr yn llwyddo i wneud ei gwaith, ac i sicrhau y gall pobl Cymru ei defnyddio, mae arnaf i ofn, Llywydd, na fydd ar gael yn Gymraeg. Er gwaethaf ceisiadau mynych i Lywodraeth y DU barchu'r gyfraith yma yng Nghymru, maen nhw'n dweud wrthym na fyddan nhw'n gallu gwneud hynny am sawl mis arall, ond, o fewn yr ychydig ddyddiau nesaf, rydym ni yn rhagweld y bydd yn bosibl i ddinasyddion Cymru ddefnyddio'r un ateb, er nad yw hynny drwy'r ap ond drwy borth gwefan. Bydd y daith wedi hynny yn union yr un fath â'r ap a bydd pobl Cymru yn gallu ei defnyddio mewn amser real yn y ffordd y mae system Lloegr wedi bod ar gael yn Lloegr ers 17 Mai.
English: First Minister, the latest figures for coronavirus in Wales reveal the stark contrast between case numbers in various parts of the country. Figures vary from 91.3 cases per 100,000 people in Conwy, 77.3 in Denbighshire and 73.7 in Flintshire to only 6.6 in Merthyr Tydfil and 7.2 in Blaenau Gwent. In view of these regional disparities, can you, First Minister, please clarify your Government's approach to local lockdowns, and is it still your policy to lift restrictions on an all-Wales basis?
Welsh: Prif Weinidog, mae'r ffigurau diweddaraf ar gyfer y coronafeirws yng Nghymru yn datgelu'r gwrthgyferbyniad llwyr rhwng nifer yr achosion mewn gwahanol rannau o'r wlad. Mae'r ffigurau'n amrywio o 91.3 o achosion ym mhob 100,000 o bobl yng Nghonwy, 77.3 yn sir Ddinbych a 73.7 yn sir y Fflint i ddim ond 6.6 ym Merthyr Tudful a 7.2 ym Mlaenau Gwent. O ystyried y gwahaniaethau rhanbarthol hyn, a wnewch chi, Prif Weinidog, egluro ymagwedd eich Llywodraeth tuag at gyfyngiadau symud lleol, ac ai eich polisi o hyd yw codi cyfyngiadau ar sail Cymru gyfan?
English: Yes, Llywydd. It remains the policy of the Welsh Government that Welsh solutions that apply in all parts of Wales is the preferable way of dealing with the current state of the virus. The Member is correct, however, to point to those regional disparities. It's now very clear that the north of Wales has been particularly exposed to the very large circulation of the virus in the north-west of England. Nevertheless, while we continue to learn more about the way in which the delta variant is likely to spread and its impact on hospitalisations, we don't see the need currently to have a different level of restriction in any part of Wales.
Welsh: Ie, Llywydd. Polisi Llywodraeth Cymru o hyd yw mai atebion i Gymru sy'n berthnasol i bob rhan o Gymru yw'r ffordd orau o ymdrin â chyflwr presennol y feirws. Mae'r Aelod yn gywir, fodd bynnag, i dynnu sylw at y gwahaniaethau rhanbarthol hynny. Mae'n amlwg iawn erbyn hyn fod y gogledd wedi bod yn arbennig o agored i ledaeniad mawr iawn y feirws yng ngogledd-orllewin Lloegr. Serch hynny, er ein bod yn parhau i ddysgu mwy am y ffordd y mae'r amrywiolyn delta yn debygol o ledaenu a'i effaith ar dderbyniadau i'r ysbyty, nid ydym yn gweld yr angen i gael lefel wahanol o gyfyngiadau ar hyn o bryd mewn unrhyw ran o Gymru.
English: First Minister, the British Red Cross has found that loneliness is one of the most significant impacts of COVID-19 restrictions. Worryingly, their research also found that 37 per cent of people in Wales wouldn't be confident in knowing where to go for mental health and emotional support. Could I ask what your Government will do to address this, to ensure that health boards have the capacity and the skills and the resources to meet the mental health and loneliness needs of their populations, and that everyone has access to advice and information? And finally, could I ask if you will commit to increasing the roll-out of social prescribing link workers? They can provide tailored support to people who are chronically lonely, to help them rebuild their confidence and independence. As we open society up, these people will really need our support.
Welsh: Prif Weinidog, mae'r Groes Goch Brydeinig wedi canfod mai unigrwydd yw un o effeithiau mwyaf arwyddocaol y cyfyngiadau COVID-19. Mae'n destun pryder bod eu hymchwil hefyd wedi canfod na fyddai 37 y cant o bobl yng Nghymru yn ffyddiog o ran gwybod ble i fynd i gael cymorth iechyd meddwl ac emosiynol. A gaf i ofyn beth fydd eich Llywodraeth chi yn ei wneud i fynd i'r afael â hyn, i sicrhau bod gan fyrddau iechyd y gallu a'r sgiliau a'r adnoddau i ddiwallu anghenion iechyd meddwl ac unigrwydd eu poblogaethau, a bod pawb yn gallu cael gafael ar gyngor a gwybodaeth? Ac yn olaf, a gaf i ofyn a wnewch chi ymrwymo i gynyddu'r broses o gyflwyno gweithwyr cyswllt rhagnodi cymdeithasol? Gallan nhw ddarparu cymorth wedi ei deilwra i bobl sy'n dioddef unigrwydd cronig, i'w helpu i ail-fagu eu hyder a'u hannibyniaeth. Wrth i ni ailagor y gymdeithas, bydd angen gwirioneddol am ein cymorth ar y bobl hyn.
English: Thank you very much to Paul Davies for the question. Dealing effectively with the threat of coronavirus remains the single greatest form of support to the economy of Preseli Pembrokeshire. That will allow businesses in the constituency to take advantage of all the other investments this Government makes in securing their future.
Welsh: Diolch yn fawr i Paul Davies am y cwestiwn. Llywydd, ymdrin yn effeithiol â bygythiad y coronafeirws yw'r prif ffordd rydym yn cefnogi'r economi ym Mhreseli Sir Benfro o hyd. Bydd hynny'n galluogi busnesau yn yr etholaeth i fanteisio ar yr holl fuddsoddiadau eraill y mae'r Llywodraeth hon yn eu gwneud i ddiogelu eu dyfodol.
English: First Minister, bearing in mind that restrictions remain in place, it's important that you as a Government do everything within your power to support our businesses in moving forward, and to support local economies. Now, travel businesses in my constituency have contacted me because they are still having difficulties with the impact of the pandemic on their ability to do business. And one business told me, and I quote, 'We need financial support to help us through to the next phase. In reality, we've received zero income for the past 15 months. It's an impossible situation and it's unsustainable, and it's time, at a regional and a national level, for the travel industry to receive a targeted support package.' First Minister, what's your message to this business and to travel companies across Wales? And will you commit to providing support to the sector in order to safeguard its sustainability for the future?
Welsh: Brif Weinidog, o gofio bod cyfyngiadau yn parhau, mae'n bwysig eich bod chi fel Llywodraeth yn gwneud popeth o fewn eich gallu i gefnogi ein busnesau wrth symud ymlaen, ac i gefnogi economïau lleol. Nawr, mae busnesau teithio yn fy etholaeth i wedi cysylltu â fi oherwydd maen nhw'n dal i gael trafferth gydag effaith y pandemig ar eu gallu i wneud busnes, wrth gwrs. Dywedodd un busnes wrthyf fi, a dwi'n dyfynnu, 'Mae angen cymorth ariannol arnom i'n helpu drwodd i'r cyfnod nesaf. Mewn gwirionedd, rydym wedi cael sero incwm am y 15 mis diwethaf. Mae'n sefyllfa amhosibl ac anghynaladwy, ac mae'n bryd, ar lefel ranbarthol a chenedlaethol, i'r diwydiant teithio dderbyn pecyn cymorth pwyllog penodol.' Brif Weinidog, beth yw'ch neges chi i'r busnes hwn ac, yn wir, i fusnesau teithio ledled Cymru? Ac a wnewch chi ymrwymo i ddarparu cefnogaeth i'r sector, er mwyn amddiffyn cynaliadwyedd y sector ar gyfer y dyfodol?